Покушаји уније православних и римокатолика у Лиону 1274. и Фиренци 1438 – 1439. нису на Балкану имали присталица међу православнима, што је и каснији развој догађаја потврдио. Духовни покрет Исихазам у другој половини XIV века посебно је био јак на Светој гори, у Бугарској и Србији, а преко Молдавије и Влашке проширио се у Русију. Црквени поредак у Балканским земљама остао је све до данас углавном исти. Аутокефалне су Грчка, Српска, Бугарска и Румунска црква, с тим што прва има ранг архиепископије, а остале ранг патријаршије.